ગુજરાત વિધાનસભાની ચૂંટણી આ વખતે બે તબક્કામાં થનાર છે. 9 ડિસેમ્બર અને 14 ડિસેમ્બરના રોજ મતદાન છે. આ વખતે ગુજરાતમાં વિવિધ આંદોલનોને કારણે ભાજપ સરકારને ખાસી મુસીબતોનો સામનો કરવો પડ્યો છે. ગુજરાત કોંગ્રેસમાં પણ આ વખતે નવા પ્રાણ પુરાયા છે. 182 બેઠકોવાળી વિધાનસભામાં એક બેઠક એવી છે, જે નક્કી કરે છે કે, રાજ્યમાં કોની સરકાર બનશે? એવો વિશ્વાસ છે કે, વલસાડ જિલ્લાની વલસાડ બેઠક પરથી જે પક્ષનો ઉમેદવાર જીતે છે, રાજ્યમાં એ જ પક્ષની સરકાર બને છે.